Diari Oficial de la Generalitat Valenciana


Sumari del DOGV 4985, del 14-04-2005 (2005/3844)

ORDE de 10 de març de 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió de les ajudes en matèria de formació comercial en el marc del Fons Social Europeu per a l'exercici 2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3844


Data del document
:   10-03-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * atur de llarga duració
    * formació professional
    * col·legi professional
    * jove
    * ajuda a les empreses
    * suport econòmic
    * treball femení
    * atur juvenil
    * societat sense fins de lucre
    * organització patronal
    * ajuda pública

ORDE de 10 de març de 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió de les ajudes en matèria de formació comercial en el marc del Fons Social Europeu per a l'exercici 2005. [2005/X3844]
  
Amb data 10 de gener de 2005 va ser publicada en el Diari Oficial de la Generalitat Valenciana l'Orde de 29 de desembre de 2004 de la Conselleria d'Empresa, Universitat i Ciència, per la qual es regulen les ajudes en matèria de formació comercial en el marc del Fons Social Europeu per a l'exercici 2005.
  
Després de la publicació de la Llei de Pressupostos de la Generalitat per al present exercici i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, escau publicar les línies de crèdit que financen les esmentades ajudes, així com l'import global màxim que s'hi destina.
  
En virtut d'això i de conformitat amb el que disposa la disposició addicional primera de l'Orde de 29 de desembre de 2004 de la Conselleria d'Empresa, Universitat i Ciència,
  
ORDENE
  
Article 1
  
Per a l'exercici 2005, i de conformitat amb el que establix la Llei 14/2004, de 29 de desembre, de Pressupostos de la Comunitat Valenciana per a este exercici, les ajudes establides per l'Orde de 29 de desembre de 2004 de la Conselleria d'Empresa, Universitat i Ciència (DOGV de 10.01.2005) en matèria de formació comercial en el marc del Fons Social Europeu, es finançaran a càrrec de la secció, el programa, la línia i l'import global màxim que a continuació s'assenyala:
  
Secció 11. Programa 761.10 €Ordenació i Promoció Comercial-
  
Capítol IV. Línia T0148000, import global màxim: 6.073.440 Euros
  
Article 2
  
La present orde entrarà en vigor el dia de hui, sense perjudici de la posterior publicació en el Diari Oficial de la Generalitat Valenciana
  
València, 10 de març de 2005
  
El conseller d'Empresa, Universitat i Ciència,